钦定古今图书集成/方舆汇编/边裔典/第078卷 > 唐
## 钦定古今图书集成/方舆汇编/边裔典/第078卷 > 唐

### 高宗永徽二年大食国始遣使者朝贡

按《唐书高宗本纪》，不载。按《西域传》：大食本波斯地。
男子鼻高，黑而髯。女子白皙，出辄鄣面。日五拜天神。
银带，佩银刀，不饮酒举乐。有礼堂容数百人，率七日，
王高坐，为下说曰：“死敌者生天上，杀敌受福。故俗勇
于斗。土硗砾不可耕，猎而食肉。刻石蜜为庐，如轝状，
岁献贵人。蒲萄大者如鸡卵。有千里马，传为龙种。”隋
大业中，有波斯国人牧于俱纷摩地那山，有兽言曰：
“山西三穴有利兵，黑石而白文，得之者王。”走视如言，
石文言当反。乃诡众裒亡命于恒曷水，劫商旅，保西
鄙自王，移黑石宝之。国人往讨之，皆大败还，于是遂
彊灭波斯，破拂菻，始有粟麦仓庾。南侵婆罗门，并诸
国，胜兵至四十万。康石皆往臣之。其地广万里，东距
突骑施，西南属海。海中有拨㧞力种，无所附属。不生
五谷，食肉，刺牛血和乳饮之。俗无衣服，以羊皮自蔽。
妇人明皙而丽。多象牙及阿末香，波斯贾人欲往市，
必数千人纳《㲲劖血誓》乃交易。兵多牙角，而有弓矢
铠槊，士至二十万，数为大食所破略。永徽二年，大食
王豃蜜莫末腻始遣使者朝贡，自言“王大食氏，有国
三十四年，传二世。”

### 永隆二年五月大食国遣使献马及方物

按《唐书高宗本纪》不载。　按《册府元龟》云云。

### 永淳元年五月大食国遣使献方物

按《唐书高宗本纪》不载。　按《册府元龟》云云

### 中宗嗣圣二十年〈即武后长安三年〉三月大食国遣使献良马

按《唐书武后本纪》不载。　按《册府元龟》云云。

### 睿宗景云二年十二月大食国遣使献方物

按：《唐书睿宗本纪》不载。　按《册府元龟》云云。

### 元宗开元 年大食国遣使献马

按《唐书元宗本纪》，不载。　按《西域传》：“开元初，复遣使
献马、钿带，谒见不拜，有司将劾之，中书令张说谓殊
俗慕义，不可寘于罪。元宗赦之。使者又来，辞曰：‘国人
止拜天，见王无拜也’。有司切责，乃拜。”

开元四年七月。大食国“《黑密牟尼苏利漫》遣使上表。
献金线织袍、宝装玉洒池瓶各一。”

开元十二年三月，大食国遣使献马及龙脑香。
开元十三年三月，大食国遣使苏黎满等十三人献
方物。

按以上《唐书元宗本纪》不载。　按《册府元龟》云云。
开元十四年，大食国遣使入贡。

按《唐书元宗本纪》不载　按《西域传》：“十四年，大食国
遣使苏黎满献方物，拜果毅，赐绯袍带。”

开元十八年九月。大食国遣使来朝。且献方物。
开元二十一年十二月。大食国王遣首领摩思览达
干等来朝。

按以上《唐书元宗本纪》不载。　按《册府元龟》云云。

### 天宝三载七月大食国遣使献马及宝

天宝四载五月。大食国遣使来朝贡。

天宝六载五月，大食国遣使献《豹六》。

按以上《唐书元宗本纪》不载　按《册府元龟》云云。
天宝十载七月，高仙芝及大食战于恒逻斯城，败绩。
按《唐书元宗本纪》云云。

天宝十一载十二月。大食国遣使来朝。

天宝十二载三月。大食国遣使献方物。四月。大食国
遣使来朝。

天宝十三载四月。大食国遣使来朝。

天宝十五载。七月。大食国遣大酋望二十五人来朝
按以上《唐书元宗本纪》。不载　按《册府元龟》云云。

### 肃宗至德 载白衣大食遣使入贡

按《唐书肃宗本纪》，不载。　按《西域传》：“或曰：大食族中
有孤列种，世酋长，号白衣。大食种有二姓，一曰盆尼
末换，二曰奚深。有摩诃末者，勇而智，众立为主，辟地
三千里，克夏腊城。传十四世，至末换，杀兄伊疾自王
下，怨其忍。有呼罗珊木鹿人并波悉林，将讨之，徇众
曰：‘助我者皆黑衣’。俄而众数万，即杀末换，求奚深种
孙”阿蒲罗拔为王，更号“黑衣大食。”蒲罗死，弟阿蒲恭
拂立。至德初，遣使者朝贡，代宗取其兵平两京。

### 乾元元年五月大食遣使朝贡九月寇广州

按《唐书肃宗本纪》：“乾元元年九月癸巳，大食、波斯寇
广州。”

按：《旧唐书肃宗本纪》：“乾元元年五月壬申朔，回纥、黑
衣大食各遣使朝贡，至阁门争长，诏其使合从左右
门入。”

### 宝应元年五月戊申大食遣使朝贡十二月大食国遣使来朝

按《唐书肃宗本纪》不载。　按《册府元龟》云云。

### 代宗大历四年黑衣大食国遣使朝贡

按《唐书代宗本纪》。不载　按《旧唐书代宗本纪》云云。
大历七年十二月，大食遣使朝贡。

大历九年七月大食遣使来朝。

按以上《唐书代宗本纪》不载。　按《册府元龟》云云。

### 德宗贞元七年正月黑衣大食遣使朝贡

按《唐书德宗本纪》。不载　按《旧唐书德宗本纪》云云。
贞元十四年。大食遣使入贡。

按《唐书德宗本纪》，不载。　按《西域传》：“阿蒲恭拂死，子
迷地立。死，弟诃论立。贞元时，与吐蕃相攻，吐蕃岁西
师故鲜盗边。十四年，遣使者含嵯、乌鸡、沙北三人朝，
皆拜中郎将，赉遣之。”传言：“其国西南二千里山谷间，
有木生花如人首，与语辄笑则落。”